Sandra Bullocková

Sandra Annette Bullocková (* 26. júl 1964, Arlington, Virgínia, USA) je americká filmová herečka. Do povedomia sa dostala v 90. rokoch rolami v úspešných filmov ako Nebezpečná rýchlosť alebo Kým si spal, a tým sa začala jej kariéra poprednej hollywoodskej herečky, ktorá pokračovala komédiou Miss špeciálny agent a jednou z jej filmových rolí, Crash z roku 2004, za ktorú dostala množstvo pozitívnych kritík a dokonca aj ocenenie Screen Actors Guild za najlepší herecký výkon vo filme. Je 14. najbohatšiu ženskou celebritou s odhadovaným majetkom $85 miliónov.999today: Top 20 richiest female stars . Pridané: 1. január 2008

 Životopis 
Narodila sa v rodine opernej speváčky Helgy Meyer, pôvodom z Nemecka, ktorá zomrela na rakovinu 4. apríla 2000, a hlasového učiteľa Johna Bullocka z Alabamy, ktorý bol učiteľom spevu. Ako dieťa pôsobila v speváckom zbore v Nemecku, kde taktiež študovala balet a zahrala si aj malé roly v niektorých matkiných operách. 12 rokov žila v nemeckom Fürthe – dodnes hovorí plynulo nemecky. Navštevovala strednú školu Washington-Lee High School, kde bola členkou klubu roztlieskavačiek a bola triedou zvolená za „Dievča, ktoré najlepšie rozjasní váš deň“.

 Herecká a filmová kariéra 
Sandra v roku 1988 absolvovala odbor herectvo na East Carolina University (ECU). Školu však opustila a začala sa venovať herectvu v New Yorku, lenže zistila, že presadiť sa nebude také jednoduché. Presťahovala sa do Los Angeles v Kalifornii, kde začínala s malými rolami v niekoľkých nezávislých filmoch, neskôr si zahrala ústrednú postavu v televíznom seriáli Working Girl (Podnikavé dievča).

Jej prvá veľká filmová rola však prišla až s filmom Demolition Man z roku 1993, kde bola partnerkou Sylvestera Stalloneho. Hoci sa film stal hitom, vyslúžila si nomináciu na Zlatú malinu. O rok neskôr nasledovala snímka Nebezpečná rýchlosť (Speed). Jej popularita naďalej strmo stúpala, čo so sebou prinieslo aj veľký počet ďalších úspešných rolí. Za úlohu v romantickej komédii Kým si spal (1995) si vyslúžila nomináciu na Zlatý glóbus a potom nasledoval triler Sieť. Zatiaľ čo ďalšie filmy Láska a vojna a Odcudzené srdcia nepatrili k tomu najlepšiemu, Čas zabiť zaznamenal veľký úspech.  V roku 1997 sa režisér Jan de Bond vrátil k námetu filmu Nebezpečná rýchlosť a nakrútil druhý diel. Film bol prepadákom a to neprospelo ani Bullockovej renomé. Už predtým odmietla byť závislá od režisérov a v roku 1996 si založila svoju vlastnú producentskú spoločnosť Fortis Films, ktorej šéfkou sa stala jej sestra, právnička, Gesine.

Na filme Making Sandwiches sa už predstavila ako scenáristka, režisérka, producentka  a protagonistka. Film mal pomerne slušný úspech a to ju v tejto činnosti povzbudilo. Aj na svojom herecky najúspešnejšom filme, Miss špeciálny agent (2000), sa podieľala ako producentka. Ako producentka pôsobila aj vo filmoch Vražda podľa plánu (2002) a Dva týždne na zaľúbenie, v ktorého hlavnej úlohe sa predstavil Hugh Grant.

Po oscarovej snímke Crash nakrútila romantický príbeh s prvkami sci-fi Dom pri jazere, kde si po boku Keanu Reevesa zahrala lekárku Kate Fosterovú. Na plátne sa stretli po dvanástich rokoch od Nebezpečnej rýchlosti, ktorá im naštartovala kariéru a bola na začiatku ich priateľstva.

Produkovala aj triler Premonition, v ktorom zároveň aj hrala.

 Súkromný život 
Chodila s Troyom Aikmanom, Matthewom McConaugheym a Ryanom Goslingom. Bola zasnúbená s hercom Tatom Donovanom. Nakoniec sa ale 16. júla 2005 vydala za konštruktéra motocyklov Jesseho Jamesa, s ktorým sa v roku 2010 rozviedla.

V októbri 2004 vyhrala multimiliónový súdny spor s Bennym Daneshjoum, staviteľom jej panstva v Lake Austin v Texase, v ktorom nikdy nebývala, pretože ho prehlásila za neobývateľný. Staviteľ však akúkoľvek chybu popiera a s rozsudkom nesúhlasí.

Trikrát verejne darovala americkému Červenému krížu 1 milión amerických dolárov: najprv na konto pre finančnú pomoc príbuzným obetí útokov z 11. septembra 2001, druhý raz v prospech pomoci ľuďom postihnutým zemetrasením a následnými vlnami cunami v Indickom oceáne v decembri 2004, ďalší 1 milión dolárov venovala obetiam zemetrasenia na Haiti v roku 2010.

Má hviezdu na Hollywoodskom chodníku slávy.

 Filmografia 

 Filmy 
Rok  Názov RolaPoznámky 1987  Hangmen  Lisa Edwards 1989 Religion, Inc. Debby Cosgrove1992Who Shot Patakango?Devlin Moran1992Who Do I Gotta Kill?Lori 1992  Nápoj lásky č. 9  Diane Farrow 1993  Záhadné zmiznutie  Diane Shaver1993Keď sa končí pártyAmanda 1993  Amazonka v plameňoch  Alyssa Rothman 1993  Zápas s Hemingwayom  Elaine 1993  Veci lásky  Linda Lue Linden 1993  Demolátor  Lenina Huxley 1994  Nebezpečná rýchlosť  Annie Porter 1995  Kým si spal  Lucy Eleanor Moderatz  1995  Sieť  Angela Bennett  1996  Láska a vojna  Agnes „Aggie/Ag“ von Kurowsky  1996  Čas zabiť  Ellen Roark 1996  Odcudzené srdcia  Roz 1997  Nebezpečná rýchlosť 2: Zásah  Annie Porter  1998  Magická posadnutosť  Sally Owens 1998  Prístav nádeje   Birdee Pruitt1998Making SandwichesMelba Clubkrátky film
tiež ako producentka, režisérka aj scenáristka 1998  Princ Egyptský  Miriamhlas 1999  Živelná pohroma  Sarah Lewis 2000  Miss špeciálny agent  Gracie Hart/Gracie Lou Freebushtiež ako producentka 2000  Hanblivý policajt  Judy Tipptiež ako producentka 2000  28 dní  Gwen Cummings 2001Kate & Leopold iba ako producentka 2002  Vražda podľa plánu  Cassie Mayweather /Jessica Marie Hudson  2002  Prapodivné tajomstvá  Siddalee „Sidda“ Walker 2002  Láska s výstrahou  Lucy Kelsontiež ako producentka 2004  Crash  Jean Cabot 2005  Miss špeciálny agent 2: Krásna a nebezpečná  Gracie Harttiež ako producentka 2006  Dom pri jazere  Kate Forster 2006  Pochybná sláva  Nelle Harper Lee 2007  Predtucha  Linda Quinn Hanson 2009  Návrh  Margaret Tate 2009  Slečna zamilovaná  Mary Horowitztiež ako producentka 2009  Splnený sen  Leigh Anne Tuohy2011Príšerne nahlas a neuveriteľne blízkoLinda Schell2013DrsňačkySpecial Agent Sarah Ashburn2013GravitáciaDr. Ryan Stone2015MimoniScarlet Overkillhlas2015Our Band Is Crisis„Calamity“ Jane Bodine

 Televízia 
RokNázovRolaPoznámky1989Bionic Showdown: The Six Million Dollar Man and the Bionic WomanKate MasonTelevízny film1989Starting from ScratchBarbara WebsterEpizóda: „Confidence Game“1989The Preppie MurderStacyTelevízny film1990Working GirlTess McGill12 epizód1990Lucky ChancesMaria Santangelominiséria2002 − 2004George LopezAmy3 epizódy

 Referencie 

 Iné projekty 


 Externé odkazy 



Kategória:Filmové herečky USA
Kategória:Televízne herečky USA
Kategória:Držitelia Oscara za najlepší ženský herecký výkon v hlavnej úlohe
Kategória:Držiteľky ceny Zlatý glóbus za najlepší ženský herecký výkon (dráma)
Kategória:Držitelia Critics' Choice Movie Awards
Kategória:Hollywoodsky chodník slávy
Kategória:Osobnosti z Virgínie
Kategória:Držitelia ceny Zlatá malina za najhorší pár na plátne
Kategória:Držitelia ceny Zlatá malina za najhorší ženský herecký výkon
Kategória:Osobnosti USA nemeckého pôvodu
Kategória:Držitelia Screen Actors Guild Award